***Trollmannens læregutt*** (orig. *The Sorcerer's Apprentice*) er et amerikansk eventyrfilm fra 2011. Filmen er regissert av Jon Turteltaub, produsert av Jerry Bruckheimer, og har Nicolas Cage, Jay Baruchel, Alfred Molina og Teresa Palmer i hovedrollene.

Handling
--------

Vi er i år 740. Maxim Horvath (Alfred Molina) er en av Merlins tre lærlinger, men Horvath forråder Merlin og slutter seg til den onde trollkvinnen Morgana le Fay (Alice Krige). Morgana sårer Merlin til døde, før den andre lærlingen Veronica Gorloisen (Monica Bellucci) absorberer Morganas kropp til sin egen. Morgana prøver å drepe Veronica fra innsiden, men den tredje lærlingen, Balthazar Blake (Nicolas Cage) stopper henne før det kan skje ved å stenge dem inne i *Grimhold*, et magisk fengsel som har formen til en matrjosjka. Før Merlin dør, rekker han å gi Balthazar en magisk dragering, som skal merke en etterfølger etter Merlin, som en dag skal ha kreftene til å gjøre slutt på Morgana.

I år 2000 aner Balthazar fred og ingen fare da den 10-årige Dave Stutler kommer inn i butikken. Balthazar ser potensial i gutten og gir ham drageringen, som viser seg å ha uante krefter i Daves hender. Men Dave åpner Grimhold ved en feil, og Horvath slipper ut. Mens Balthazar og Horvath kjemper om Grimhold, med Dave som skremt tilskuer, blir de fanget inn i en gammel urne. Dave tar med seg urnen hjem, men snakker aldri om den til noen.

Ti år senere er Dave (Jay Baruchel) en fysikkstudent på New York University og i det hele tatt en klassisk nerd, som i tillegg er klønete og usikker på seg selv. Han møter igjen sin barneforelskelse, Becky (Teresa Palmer), og synes igrunn at livet er godkjent. Men én dag kommer Balthazar og Horvath ut av urnen, og Balthazar bestemmer seg for at det er på tide å møte skjebnen. Dave blir *trollmannens læregutt*, men han tviler på seg selv og om han virkelig er den rette for jobben. Balthazar innser at det kan bli vanskelig å beseire Horvath og Morgana – om han ikke får Dave til å tro på seg selv i tide.

Rolleliste
----------

| Rolle | Skuespiller |
| --- | --- |
| Balthasar Blake | Nicolas Cage |
| Dave Stutler | Jay Baruchel |
| Maxim Horvath | Alfred Molina |
| Becky Barnes | Teresa Palmer |
| Drake Stone | Toby Kebbell |
| Bennet Zurrow | Omar Benson Miller |
| Veronica Gorloisen | Monica Bellucci |
| Morgana le Fay | Alice Krige |
| Merlin | James A. Stephens |
| Sun-Lok | Gregory Woo |
| Abigail Williams | Nicole Ehinger |
| Andre Dunlap | Ethan Peck |
| Unge Dave | Jake Cherry |
| Unge Becky | Peyton Roi List |
| Unge Daves venn | Robert Capron |
| Forteller | Ian McShane (ukreditert) |

Eksterne lenker
---------------

* Offisielt nettsted Rediger på Wikidata

* (en) The Sorcerer's Apprentice (2010 film) – kategori av bilder, video eller lyd på Commons Rediger på Wikidata
* (en) *Trollmannens læregutt* på Internet Movie Database Rediger på Wikidata

* (no) *Trollmannens læregutt* hos Filmfront Rediger på Wikidata

* (sv) *Trollmannens læregutt* i Svensk Filmdatabas Rediger på Wikidata

* (da) *Trollmannens læregutt* i Danmark Nationale Filminstitut Rediger på Wikidata

* (en) *Trollmannens læregutt* på AllMovie Rediger på Wikidata

* (fr) *Trollmannens læregutt* på Allociné Rediger på Wikidata

* (nl) *Trollmannens læregutt* på MovieMeter Rediger på Wikidata

* (en) *Trollmannens læregutt* på Turner Classic Movies Rediger på Wikidata

* (en) *Trollmannens læregutt* på American Film Institute Rediger på Wikidata

* (en) *Trollmannens læregutt* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |